Aŭgusto (Saksio-Gotao-Altenburg)

Aŭgusto Emilio Leopoldo (naskiĝinta la  en Gotao, mortinta samloke la ) duko de Saksio-Gotao-Altenburg. Patro lia estis duko Ernesto la 2-a (Saksio-Gotao-Altenburg), sprita kaj karaktera elstarulo.

Edukite inter 1788 kaj 1793 en Ĝenevo, li edzinigis en 1797 Luise Charlotte (Mecklenburg-Schwerin). Post ties morto pro akuŝo, li edzinigis en 1802 Karoline Amalie (Hesio-Kaselo). La patron li posteulis en aprilo 1804, kio iĝis vera beno por la dukujo. Imperiestro Napoleono Bonaparte, pro heroa admiriĝo fare de Aŭgusto, indulgis la duklandon koncerne marodojn kaj militimpostojn. 

Grandanime kaj intertempe eĉ diboĉeme Aŭgusto apogis multon. Kiel artemulo li posedis unu el la plej grandaj kapeloj kaj eĉ mem komponistis. Multflanka konaro, fantazio, anima sentemo kaj ŝercoj igis aloga al ĉiuj kuneston kun li. Liaj leteroj estas riĉaj je surprizaj pensoj. La verko »Emilianische Briefe« (kie li mezen metis siajn inklinojn, sentojn kaj mediojn) neniam finiĝis. Nek estis finita la verko nepresita »Panedone« (»Die All-Luft«), pli fabelo ol romano. Jes ja estis presita »Kyllenion, oder: Auch ich war in Arkadien«, serio da idiliaj bildoj prozaj kun interplektitaj kantoj."Kyllenion. Erotische Lyrik eines regierenden Fürsten" Sed »Vierzehn Briefe eines Kartäusers« estis nur traduko de franclingva originalo. Kun Jean Paul kaj Madamo de Staël li flegis leterinterŝanĝon. Goeton li taksis malsimilulo. 
Fonto
"August" - ĉe: Meyers Großes Konversations-Lexikon, volumo 2. Leipzig 1905, p. 121
Eksteraj ligiloj

Olaf Brühl: "Emil August, der war, was kein deutscher Mann je sein wollte"
August Beck: "August. Herzog von Sachsen-Gotha und Altenburg" - ĉe: ADB, volumo 1, Duncker & Humblot, Leipzig 1875, p. 681–683
Notoj

kategorio:Germanaj dukoj
kategorio:Homoj rilataj al Gotha
kategorio:Naskiĝintoj en 1772
kategorio:Germanaj verkistoj
kategorio:Mortintoj en 1822